Appell Inferjuri Numru 131/2016/1 LM MALTA QORTI TAL-APPELL (Kompetenza Inferjuri) ONOR. IMĦALLEF LAWRENCE SATILMIS Seduta tal-11 ta' Novembru, 2020 AMAC Limited (C 27741) ("is-soċjetà appellanta") vs. MBR Publications Limited (C 66371) ("is-soċjetà appellata") Appell Inferjuri Numru 131/2016/1 LM Dan huwa appell magħmul mis-soċjetà intimata MBR Publications Limited (C 66371) [minn issa 'l quddiem "is-soċjetà appellanta"] mis-sentenza mogħtija fl-4 ta' Marzu, 2020, [minn issa 'l quddiem "is-sentenza appellata"], mill-Qorti tal-Maġistrati (Malta) [minn issa 'I quddiem "l-ewwel Qorti"], li Qrati tal-Ġustizzja Paġna 1 minn 17 Appell Inferjuri Numru 131/2016/1 LM permezz tagħha ddeċiediet ir-rikors tas-soċjetà rikorrenti AMAC Limited (C 27741) [minn issa 'l quddiem is-soċjetà "appellata"] billi laqgħet it-talbiet tagħha u kkundannat lis-soċjetà appellanta tħallasha s-somma ta' €6,010.00 (sitt elef u għaxar Euro), bl-imgħax legali mid-data tal-preżentata tar-rikors promotur fl-10 ta' Ġunju, 2016, sad-data tal-pagament effettiv, u bl-ispejjeż kontra tagħha. Il-fatti ta' dan l-appell jirrigwardaw pretensjoni għall-ħlas magħmula mis-soċjetà appellata għal servizz li hija pprovdiet lis-soċjetà appellanta fit-13 ta' Novembru, 2015, fil-Palazz tal-President, In-Nadur, fl-okkażjoni tal-Malta Tali servizz kien jinkludi fost affarijiet oħra l-kiri u l-armar ta' tinda, palk, dawl u sound kif mitlub lilha mis-soċjetà appellanta. Is-soċjetà appellata istitwiet il-proċeduri odjerni permezz ta' rikors fil-10 ta' Ġunju, 2016, fejn ħarrket lis-soċjetà appellanta sabiex tħallas is-somma ta' €6,010.00 (sitt elef u għaxar Euro) skont il-fattura hemm annessa, rappreżentanti l-prezz ta' servizz reż fit-13 ta' Novembru, 2015, fil-Palazz tal- President, In-Nadur, konsistenti fil-provvista ta' stage, dawl, visual u tinda fl- okkażjoni ta' Malta Business Awards. Qrati tal-Ġustizzja Paġna 2 minn 17 Appell Inferjuri Numru 131/2016/1 LM 4. Is-soċjetà appellanta wieġbet billi eċċepiet li t-talbiet tas-soċjetà appellata kienu għalkollox infondati fil-fatt u wkoll fid-dritt għaliex: (1) hija kienet ħallset depożitu akkont ta' €2,500 (elfejn u ħames mitt Euro) li kellu jitnaqqas mill-prezz pretiż; (2) l-iskont kellu jingħata fuq il-prezz qabel ma jiżdied il-VAT; (3) il-banda ma setgħetx tagħmel użu mill-palk; u (4) ma kien hemm l-ebda ordni għal xi aċċessorji li għalihom kien qed jintalab ħlas. L-ewwel Qorti waslet għas-sentenza appellata wara li għamlet is- segwenti konsiderazzjonijiet rilevanti għal dan l-appell: "Kunsiderazzjonijiet Is-soċjetà rikorrenti mar-rikors promotur ippreżentat żewġ cash sales indirizzati lil MBR Publications Limited fir-rigward ta' servizz provdut lis-soċjetà intimata fit-13 ta' Novembru, 2015 fil-Palazz tal-President, Iż-Żebbuġ (Ghawdex): Cash Sale No: 110 datata t-23 ta' Novembru, 2015 - €4,099.20; 2. Cash Sale No: 111 datata t-23 ta' Novembru, 2015 - €4,410.84. Jirriżulta wkoll, liema fatt mhuwiex kontestat li s-soċjetà intimata għamlet żewġ ħlasijiet akkont, liema ħlasijiet huma indikati fit-tieni dokument tramite żewġ cheques maħruġa mill-bank kummerċjali Bank of Valletta p.l.c. bin-numru erbgħa, sebgħa, tnejn (472) fl-ammont ta' elf u hames mitt Euro (€1,500) u erbgħa, tmienja, tmienja (488) fl-amont ta' elf Euro (€1,000). L-ammont totali taż-żewg cash sales huwa ta' tmint elef, ħames mija u għaxar Euro u erba' ċenteżmi (€8,510.04) li minn dan l-ammont irid jitnaqqas elfejn u ħames mitt Euro (€2,500) u b'hekk jirriżulta l-ammont reklamant mis-socjetà rikorrenti fl- ammont ta' sitt elef, għaxar Euro u erba' ċenteżimi (€6,010.04). Qrati tal-Ġustizzja Paġna 3 minn 17 Appell Inferjuri Numru 131/2016/1 LM Minn naħa l-oħra s-soċjetà intimata qiegħda tikkontesta l-ammont reklamat mis- soċjetà rikorrenti b'dan illi tisħaq li l-ammont indikat fil-cash sale no: 111 fl-ammont ta' erbat elef, erba' mija u għaxar Euro u erbgħa u tmenin ċenteżmu (€4,410.84) tħallas bi flus kontanti mis-socjetà intimata preċiżament mid-Direttriċi Margaret Borg Costanzi fil-preżenza tad-Direttur l-ieħor Martin Tarhuni tlett (3) ijiem qabel l- avveniment in kwestjoni. Filwaqt li r-rimanenti bilanċ ta' elf ħames mija disgħa u disgħin Euro u għoxrin ċenteżmu (€1,599.20) m'għandux jitħallas mis-soċjetà intimata in vista tal-fatt li sar ftehim ta' tpartit bejn iż-żewġ partijiet li għoxrin fil- mija (20%) tal-ispejjeż relatati mal-avveniment kellhom jissarrfu f'reklamar offrut lis- socjetà rikorrenti. Provi Dokumentarji Is-socjetà rikorrenti esebiet tlett (3) dokumenti, tnejn (2) minnhom imsemmija cash sale no: 110 u cash sale no: 111 datati t-23 ta' Novembru, 2015 bl-ammonti ta' erbat elef, disgħa u disgħin Euro u għoxrin ċenteżmu (€4,099.20) u erbat elef erba' mija u għaxar Euro u erbgħa u tmenin ċenteżmu (€4,410.84), li mill-aħħar ammont tnaqqsu pagamenti li saru tramite żewġ (2) cheques fl-ammont ta' elfejn u ħames mitt Euro (€2,500) kif ukoll statement datat l-31 ta' Mejju, 2016 li fih jikkomprendi l- ammont totali pretiż mis-soċjetà rikorrenti fl-ammont ta' sitt elef, għaxar Euro u erba' ċenteżmi (€6,010.04). Dawn id-dokumenti gew ippreżentati kemm mal-att promotur kif ukoll waqt li l-istess Alan Tomasuolo kien qiegħed jagħti x-xhieda tiegħu. Min naħa l-oħra s-soċjetà intimata ippreżentat dokument statement datat l-14 ta' Frar, 2016 li fih l-ammont totali pretiż mis-soċjetà rikorrenti huwa ta' erbat elef, seba' mija u tlettax-il Euro (€4,713), dokument imsemmi quote no: 2015358 datat s- 26 ta' Ottubru, 2015, dokument li juri bdil ta' isem tal-istess dokument indikat fis- surreferit minn cash sale 111 għal invoice no: 407 u l-istess dokumenti cash sale no: 110 u cash sale no: 111 datati t-13 ta' Novembru 2015 minflok t-23 ta' Novembru, 2015. Sabiex il-għoqda tkompli titħabbel, mid-dokumenti esebiti mis-socjetà intimata filwaqt li l-invoice no: 407 fl-ammont ta' erbat elef, erba' mija u għaxar Euro u erbgħa u tmenin ċenteżmu (€4,410.84) hija datata t-23 ta' Novembru, 2015, id- dokument cash sale no: 111 li jikkontjeni l-istess informazzjoni tal-invoice no: 407 għajr bdil fl-isem huwa datat it-13 ta' Novembru, 2015, għaxart ijiem qabel. Illi mid-diskrepanza esaġerata fid-dokumenti esebiti mill-partijiet, bejn id-dati, ammonti, kif ukoll ismijiet tal-istess, dokument li jitfa' dawl huwa l-email mibgħutha mill-istess Margaret Borg Costanzi lil Alan Tomasuolo datata t-23 ta' Novembru, 2015 li taqra is-segwenti: Qrati tal-Ġustizzja Paġna 4 minn 17 Appell Inferjuri Numru 131/2016/1 LM Illi skont ix-xhieda ta' Martin Tarhuni in kontro ezami mistoqsi meta għaddew il- pagament ta' erbat elef, erba' mija u għaxar Euro (€4,410) għax huwa stqarr li Alan Tomasuolo ma riedx izomm l-erbgħa u tmenin ċenteżmi (€0.84) huwa spjega li dan l- ammont kien għadda, "l-Erbgħa filgħodu jumejn qabel l-event" u ċioe' fil-11 ta' Novembru, 2015 fejn saħansitra stqarr ukoll illi, "aħna qatt ma rċevejna VAT receipts sal-lum" iżda Margaret Borg Costanzi fl-email indikata fis-surreferit, fit-23 ta' Novembru, 2015 ma talbitx lil Alan Tomasuolo riċevuta għal ammont ta' erbat elef, erba' mija u għaxar Euro (€4,410) iżda għamlet referenza għal pagamenti ta' elf u ħames mitt Euro (€1,500) u elf Euro (€1,000) rispettivament biss. Konsegwentament, jirriżulta l-ammont ta' erbat elef, erba' mija u għaxar Euro (€4,410) ma tħallsux mis-socjetà intimata lis-socjetà rikorrenti. Kieku kien hekk kienet tintalab ukoll l-irċevuta relattiva għal dan il-ħlas u mhux għal ħlas tal-elfejn u ħames mitt Euro biss. Tpartit ta' ghoxrin (20%) fil-mija Illi mill-atti speċifikament l-email mibgħutha minn Martin Tarhuni lil Alan Tomasuolo datata t-2 ta' Novembru, 2015 jirriżulta ampjament ċar li s-soċjetà rikorrenti kienet ben konsapevoli bil-kundizzjoni imposta mis-socjetà intimata sabiex is-soċjetà rikorrenti tipparteċipa fl-avveniment in kwestjoni u ċioe': Alan Tomasuolo kompla jikkorrispondi ma' Martin Tarhuni in segwitu għal tali email fejn kellu kull ħin u opportunità joġġezzjona għal tali kundizzjoni iżda naqas milli jittenta jneħħi din il-kundizzjoni ta' tpartit imposta mis-socjetà intimata. Nuqqas ta' professjonalità fl-armar da parti tal-istess soċjetà rikorrenti Mill-atti, mix-xhieda prodotti speċifikament mill-Facebook post jidher li s-soċjetà intimata kienet fil-fatt kuntenta bix-xoghol tas-soċjetà rikorrenti għajr għal diżgwid fuq l-armar tat-tinda kif ukoll il-qies tal-palk liema kwestjonijiet gew risolti qabel l- avveniment. Qrati tal-Ġustizzja Paġna 5 minn 17 Appell Inferjuri Numru 131/2016/1 LM Konsegwentament dawn l-allegazzjonijiet ġew mressqa matul dawn il-proċeduri biss u jibqgħu biss allegazzjonijiet intiżi sabiex l-istess soċjetà intimata tonqos milli tonora l- obbligi tagħha tal-ħlas dovut lis-soċjetà rikorrenti." Is-soċjetà appellanta ppreżentat ir-rikors tal-appell tagħha fis-6 ta' Mejju, 2020, fejn qiegħda titlob lil din il-Qorti sabiex jogħġobha tirrevoka s- sentenza appellata billi tiċħad it-talbiet tas-soċjetà appellata u tilqa' l- eċċezzjonijiet tagħha, u dan bl-ispejjeż taż-żewġ istanzi kontra l-istess soċjetà Is-soċjetà appellanta qiegħda tressaq dawn l-erba' aggravji fejn tissottometti li l-ewwel Qorti: (i) għamlet apprezzament ħażin tal-provi; (ii) naqset milli tagħti effett fid-deċiżjoni tagħha għal dak li kien irriżultalha; (iii) naqset milli tikkonsidra l-inkonsistenzi u l-konfużjoni fil-provi tas-soċjetà appellata; u (iv) għamlet interpretazzjoni żbaljata ta' dak sottomess minnha fir-rigward tan-nuqqas ta' professjonalità fl-armar. Ir-Risposta tal-Appell Is-soċjetà appellata tilqa' billi tissottometti li l-appell interpost mis- soċjetà appellanta għandu jiġi miċħud, u dan għal dawk ir-raġunijiet li tispjega fir-risposta tagħha, filwaqt li s-sentenza għandha tiġi kkonfermata fl-intier tagħha. Qrati tal-Ġustizzja Paġna 6 minn 17 Appell Inferjuri Numru 131/2016/1 LM Konsiderazzjonijiet ta' din il-Qorti Din il-Qorti ser tgħaddi sabiex tikkunsidra l-aggravji mressqa mis-soċjetà appellanta, flimkien mas-sottomissjonijiet magħmula mis-soċjetà appellata fir- risposta tagħha, u dan fid-dawl ta' dak li qalet l-ewwel Qorti fis-sentenza L-ewwel aggravju: l-ewwel Qorti kienet żbaljata fid-deċiżjoni tagħha wara li għamlet apprezzament ħażin tal-provi Is-soċjetà appellanta tirrileva li s-soċjetà appellata kienet qiegħda tinnega li hija kienet irċeviet is-somma ta' €4,410.84 fi flus kontanti mingħandha. Issostni li l-ħlas kien ġie suffiċjentement ippruvat li sar mid- direttriċi Margaret Borg Costanzi fil-preżenza tad-direttur Martin Tarhuni, proprju tliet ijiem qabel l-avveniment. Dan il-ħlas kien sar hekk kif Alan Tomasuolo kien heddidhom li jekk ma jsirx il-ħlas, huwa ma kienx ser iżarma u jerġa' jarma t- tinda fejn kellha tiġi. Tirrileva li meta sar il-ħlas, Alan Tomasuolo kien saħansitra nsista li ma riedx l-€0.84ċ. Is-soċjetà appellanta tissottometti li l-ewwel Qorti kienet saħansitra osservat li l-vertenza odjerna kienet għoqda mħabbla b'diskrepanzi eżagerati fid-dokumenti, dati u ammonti prodotti mill-partijiet. Meta mbagħad iddeċidiet li tiskarta dak li qalu d-diretturi tas-soċjetà appellanta stess li l-ammont inkwistjoni kien tħallas fi flus kontanti, hija kienet straħet fuq email li bagħtet id-direttriċi Margaret Borg Costanzi lil Alan Tomasuolo fit-23 ta' Novembru, 2015, fejn kienet talbet biss irċevuta tal-VAT fir-rigward tal- ammonti ta' €1,500 u €1,000 li tħallsu permezz ta' cheque. Spjegat li ma Qrati tal-Ġustizzja Paġna 7 minn 17 Appell Inferjuri Numru 131/2016/1 LM kienet intalbet l-ebda irċevuta fiskali għaliex id-direttur tas-soċjetà appellata kien mill-ewwel mal-ħlas għadda "cash sale" kif ukoll fattura. Tirrileva li l- ewwel Qorti ma tatx każ il-fatt li fuq l-imsemmija "cash sale" kien hemm miktub b'mod ċar b'tipa kbira "NO CREDIT TERMS STRICTLY!", li kienu evidenza tal-fatt li l-pagament sar, altrimenti ma kienet toħroġ l-ebda "cash Is-soċjetà appellata twieġeb li fl-ewwel lok huwa paċifiku fis-sistema legali tagħna li qorti tal-appell ma tbiddilx id-diskrezzjoni tal-ewwel qorti għajr f'każijiet eċċezzjonali u jekk jirriżultaw motivi gravi, għaliex tkun sodisfatta li ser issir inġustizzja manifesta. Hija tagħmel riferiment u anki tiċċita minn diversi sentenzi tal-qrati tal-appell in sostenn tal-argument tagħha. hawn tgħaddi sabiex tevalwa x-xhieda ta' Margaret Borg Costanzi, l-partner ta' Martin Tarhuni, li kienet ukoll taħdem miegħu, fejn din insistiet li tlett ijiem qabel l-avveniment kienu ħallsu €4,410.84. Tirrileva li fil-kontroeżami tagħha fis- seduta tal-10 ta' April, 2019, jirriżulta kemm ix-xhieda tagħha ma kinitx Tgħid li l-ewwel Qorti ġustament osservat li din ix-xhud ma kinitx talbet għall-irċevuta ta' din is-somma fl-email tagħha lil Alan Tomasuolo fit-23 ta' Novembru, 2015, iżda semmiet biss il-pagament ta' €1,500 u €1,000. Fil-fatt l-ewwel Qorti straħet biss fuq dan il-fatt sabiex ikkonkludiet li s- inkwistjoni ma kinitx tħallset mis-soċjetà appellanta lis-soċjetà Fil-kawża odjerna jirriżulta li x-xhieda miġjuba miż-żewġ partijiet jagħtu verżjonijiet kuntrarji fir-rigward tal-pagamenti li saru mis-soċjetà appellanta lis-soċjetà appellata, iżda l-prova dokumentarja wisq anqas ma tagħti stampa ċara ta' dak li verament seħħ bejniethom. Għalhekk din il-Qorti Qrati tal-Ġustizzja Paġna 8 minn 17 Appell Inferjuri Numru 131/2016/1 LM taċċetta li l-ewwel Qorti filwaqt li ġiet rinfaċċjata b'għoqda mħabbla, ftit li xejn sabet provi li setgħu juru liema miż-żewġ verżjonijiet kienet dik veritiera. id-direttur tas-soċjetà appellata, fix-xhieda tiegħu mogħtija waqt is-seduta tat-30 ta' Novembru, 2016, qal li huwa kien tħallas l- ammont ta' €1,500 mal-ftehim proprju qabel id-data tal-avveniment. Imbagħad fis-16 ta' Novembru, 2015 id-direttur tas-soċjetà appellanta kien bagħtlu ċekk ieħor ta' €1,000, u sussegwentement ma sar l-ebda pagament ieħor minkejja t-telefonati li huwa kien għamel. Spjega li huwa ma kien ħareġ l-ebda rċevuta għaliex ma kienx tħallas il-bilanċ. Il-Qorti tibda biex tgħid li huwa minnu li qorti ta' reviżjoni m'għandhiex tiddisturba leġġerment l-apprezzament tal-provi magħmul mill-ewwel Qorti jew tribunal, iżda kif tagħraf ukoll is-soċjetà appellata, dan sakemm ma tirriżultax raġuni serja li titlob l-intervent tagħha, senjatament fejn tkun ser issir inġustizzja manifesta ma' xi parti. Għalhekk il-prinċipju jitlob li din il-Qorti għandha tikkunsidra jekk l-ewwel Qorti setgħetx waslet raġonevolment għad- deċiżjoni tagħha. Issa kif għamlet l-ewwel Qorti, din il-Qorti tosserva li hemm diskrepanzi konsiderevoli fid-dokumenti li ġew ippreżentati mill-partijiet. Ma jistax jonqos li tosserva wkoll li mhux kontestat li dawn kollha nħarġu mis-soċjetà appellata Tosserva li saħansitra hemm diskrepanzi bejn il-quotations u l-fatturi, anki dik maħruġa mis-soċjetà TEC Ltd fir-rigward tal-kiri tat-tinda u l-ammont indikat fil-cash sale no. 1101 tat-23 ta' Novembru, 2015, u l-istatement2 tal-31 Qrati tal-Ġustizzja Paġna 9 minn 17 Appell Inferjuri Numru 131/2016/1 LM ta' Mejju, 2016. Anki dak li jidher fil-quote no. 20153583, inkluż il-prezz ma baqgħax l-istess mid-data li ħarġet fis-26 ta' Ottubru, 2015, sa meta s-soċjetà appellata ħarġet il-cash sale no: 1114 fit-23 ta' Novembru, 2015. tirrileva li s-soċjetà appellata bl-ebda mod ma ttentat tispjega r-raġuni għal dawn id-diskrepanzi. Imbagħad tosserva li filwaqt li x-xhud Alan Clarke stqarr li kien ħallas għat-tinda huwa stess permezz ta' ċekk tas-soċjetà appellata, din tal-aħħar ma ressqet l-ebda prova dwar il-ħlas allegat u wisq anqas ma pproduċiet l- irċevuta, li ma jistax jonqos li ħarġet il-kumpannija TEC Ltd li kienet kriet it- tinda, filwaqt li ħarġet il-quotation6 tal-kirja direttament lis-soċjetà appellata. Iżda min-naħa l-oħra s-soċjetà appellanta ma kkontestatax l-ammont mitlub għall-kiri ta' din it-tinda u lanqas il-fatt li dan l-ammont kien tħallas mis-soċjetà Meta mbagħad xehdet Margaret Borg Costanzi permezz tal-affidavit7, din "Barra minn hekk, is-sur Alan Tomasuolo naqas ukoll illi jippreżenta l-irċevuti fuq ħlas ta' cash illi aħna għamilnilu, u li hu stess ħarġilna l-irċevuti għaliex konna ħallasnih f'kontanti - (cash). ... Dan l-ammont waħdu ta' pagament kien jammonta għall-€4,410.84c (erbat elef erbgħa mija għaxar euro u 84 ċenteżmu), illi aħna ħallasna f'cash, u li is-sur Alan Tomasuolo kien ħarġilna l-irċevuta tiegħu dan, u tahielna meta ġabarhom. Din l-irċevuta qalet hekk: Qrati tal-Ġustizzja Paġna 10 minn 17 Appell Inferjuri Numru 131/2016/1 LM ħa tiġi ppreżentata waqt l-istadju tal-kontro-eżami tas-sur Alan Tomasuolo mil-Avukat Alves De Oliveira." Għalhekk il-kontestazzjoni hija dwar l-allegat dejn dovut għall-kiri tat- Is-soċjetà appellanta qiegħda tikkontendi li hija kienet ħallset l-ammont ta' €4,410.00 fi flus kontanti fejn saħansitra Alan Tomasuolo kien qal lix-xhieda Margaret Borg Costanzi u Martin Tarhuni li l-flus li kien qed jirċievi kienu ser imorru għall-ħlas tat-tinda. Iżda għal xi raġuni l-irċevuta tal-pagament li sar mis- soċjetà appellanta lis-soċjetà appellata, baqgħet ma ġietx ippreżentata f'dawn il-proċeduri kif imwegħda minn dawn iż-żewġ xhieda, filwaqt li aktar tard fl- istess affidavit, Margaret Borg Costanzi kompliet tinsisti li t-tinda tħallset permezz ta' L-istess għamel Martin Tarhuni fix-xhieda tiegħu waqt is-seduta tal- 10 ta' April, 2019.8 Il-Qorti tosserva li dan id-dokument9 li tirreferi għalih ix-xhud huwa intestat "CASH SALE NO:110" u huwa datat 13 ta' Novembru, 2015. indikat hawnhekk għall-kuntrarju ta' cash sale no:11010 ippreżentata mis-soċjetà appellata flimkien mar-rikors promotur. Din tal- aħħar għandha data sussegwenti tat-23 ta' Novembru, 2015, u fiha hemm miżjud il-VAT u anki skont li kienu talbu għalih is-soċjetà appellanta, u b'hekk il-Qorti tqis li huwa dan id-dokument, u mhux l-ewwel wieħed, li jirrifletti l- ftehim bejn il-partijiet. Qrati tal-Ġustizzja Paġna 11 minn 17 Appell Inferjuri Numru 131/2016/1 LM 19. Il-Qorti qiegħda tieħu wkoll inkonsiderazzjoni li l-istess xhud Margaret Borg Costanzi osservat li ma setax ikun li huma ma kinux ħallsu lis-soċjetà appellata, għaliex fuq id-dokument li hija ppreżentat kien hemm miktub "NO CREDIT L-istess kliem huma riflessi fid-dokument esebit mis- soċjetà appellata. Iżda l-fatt jibqa' li s-soċjetà appellanta qatt ma ppreżentat prova dokumentarja tal-allegat ħlas u kif sewwa tosserva l-ewwel Qorti, fl- email tagħha tat-23 ta' Novembru, 2015, Margaret Borg Costanzi filwaqt li insistiet għall-irċevuta fiskali fir-rigward taż-żewġ pagamenti rispettivi ta' €1,500 u €1,000, ma talbitx ukoll irċevuta ta' liema xorta fir-rigward tal-pagament ta' €4,410.00 li kien sar permezz ta' flus kontanti. Il-Qorti tqis li meta l-ewwel żewġ pagamenti kienu saru permezz tal-preżentata ta' ċekkijiet, dawn minnhom innifishom u meta ssarrfu kienu evidenza tal-ħlas li sar mis-soċjetà Iżda ġaladarba l-pagament li allegatament sar mill-istess soċjetà permezz ta' flus kontanti kien nieqes minn kull evidenza dokumentarja fil- mument tal-ħlas, hija kienet tenuta tinsisti għal dik il-prova. ma jirriżulta li dan kien il-każ. Għaldaqstant din il-Qorti ma ssibx l-ewwel aggravju tas-soċjetà appellanta ġustifikat u tiċħdu. l-ewwel Qorti naqset milli tagħti effett fid-deċiżjoni tagħha għal dak li kien irriżultalha Is-soċjetà appellanta tispjega li t-tieni aggravju tagħha huwa li d- deċiżjoni appellata ma tirriflettx dak li l-ewwel Qorti kkonstatat fir-rigward ta' Qrati tal-Ġustizzja Paġna 12 minn 17 Appell Inferjuri Numru 131/2016/1 LM ftehim ta' "barter" fil-perċentwali ta' 20%. Hawnhekk is-soċjetà appellata tiċċita dik il-parti tas-sentenza appellata fejn l-ewwel Qorti osservat li s-soċjetà appellata kienet naqset milli toġġezzjona għall-kundizzjoni ta' tpartit ta' servizz u lanqas ittentat tneħħi tali kundizzjoni. Min-naħa tagħha s-soċjetà appellata tikkontesta bil-qawwa li bejn il- partijiet kien hemm ftehim għal tpartit jew li il-kundizzjoni ta' tpartit kienet ġiet aċċettata minnha. Din il-Qorti filwaqt li tagħraf li l-ewwel Qorti ma kinitx daqstant ċara fid- deċiżjoni tagħha, tikkunsidra li minn imkien ma jirriżulta fil-provi li l-allegata kundizzjoni ta' tpartit kienet ġiet aċċettata mis-soċjetà appellata. Ġaladarba l- element essenzjali ta' kunsens taż-żewġ partijiet kien nieqes, din il-Qorti tqis li ma seta' jseħħ l-ebda tpartit u għalhekk l-ewwel Qorti kienet korretta fid- deċiżjoni tagħha. tiċħdu. Għaldaqstant dan it-tieni aggravju mhux ġustifikat u din il-Qorti qiegħda l-ewwel Qorti naqset milli tqis l-inkonsistenzi u l- konfużjoni fil-provi mressqa mis-soċjetà appellata Dan it-tielet aggravju mressaq mis-soċjetà appellanta jirrigwarda l- allegat inkonsistenza u konfużjoni fil-provi mressqa mis-soċjetà appellata, li skont is-soċjetà appellanta naqset milli tipprova t-talba tagħha sal-grad rikjest mil-liġi. Tispjega li qabel ma ġew intavolati l-proċeduri odjerni, is-soċjetà Qrati tal-Ġustizzja Paġna 13 minn 17 Appell Inferjuri Numru 131/2016/1 LM appellata kienet interpellat lis-soċjetà appellanta għall-ħlas tas-somma ta' €8,511.34, iżda sussegwentement dan l-ammont ġie ridott għal €6,010.00. soċjetà appellanta filwaqt li għamlet riferiment għall-email tat-2 ta' Novembru, 2015, mibgħuta mid-direttur tagħha Martin Tarhuni lid-direttur tas- soċjetà appellata Alan Tomasuolo, issottomettiet li s-somma tal-offerta tas- soċjetà appellata kienet ta' €7,950.84, li minnha kellu jitnaqqas tpartit ta' 20% sabiex b'hekk is-somma pretiża kellha tkun ta' €6,360.67 u s-somma tal- pagamenti ta' €2,500 permezz ta' ċekkijiet u ta' €4,410.84 fi flus kontanti, kienet teċċedi s-somma pretiża. Anki jekk dan il-pagament tal-aħħar kellu jiġi mwarrab, is-somma dovuta ma kellhiex tkun dik ta' €6,010.00. ta' €1,910.84 indikat fil-cash sale a fol. 26 u 27 ma kienx korrett. Is-soċjetà appellata twieġeb billi tissottometti li dan l-aggravju mhux differenti mill-ewwel wieħed, fejn qed jerġa' jintalab apprezzament tal-provi. Hija tippreżenta fil-qasir dak li ġie ppruvat permezz ta' kull wieħed mix-xhieda tagħha, u anki permezz tad-dokumenti li ġew esebiti, filwaqt li ssostni li kienet proprju l-verżjoni tas-soċjetà appellanta li kienet waħda konfuża. Din il-Qorti tirrileva li dan l-aggravju diġà ġie deċiż in parte meta kkunsidrat l-ewwel żewġ aggravji. Filwaqt li hemmhekk ippronunzjat ruħha li kien hemm diversi diskrepanzi fid-dokumenti li nħargu mis-soċjetà appellata, qieset li s-soċjetà appellanta min-naħa tagħha naqset milli tressaq prova tal- allegat ħlas ta' flus kontanti fis-somma ta' €4,410.00 u anki tal-kunsens tal- parti l-oħra għall-kondizzjoni ta' tpartit fil-perċentwali ta' 20% ta' dak dovut lis-soċjetà appellata. B'hekk din il-Qorti ma tistax taċċetta li llum ma hemm l- ebda ammont dovut lis-soċjetà appellata. Qrati tal-Ġustizzja Paġna 14 minn 17 Appell Inferjuri Numru 131/2016/1 LM 26. Is-soċjetà appellanta tagħmel ukoll riferiment għall-ammont mitlub fl- ittra interpellatorja mibgħuta mis-soċjetà appellata fl-10 ta' Marzu, 2016 lis- soċjetà appellanta, u tgħid li huwa inspjegabbli kif l-ammont hemm pretiż kien ta' €8,511.34 u sussegwentement dan ġie ridott għal €6,010.00. Iżda din il- Qorti tqis li x'aktarx l-ammont indikat fl-ittra interpellatorja erronjament ma kienx ħa inkonsiderazzjoni żewġ pagamenti magħmula permezz ta' ċekkijiet fis-somma ta' €2,500 u ma tarax li dan għandu jkun fattur determinanti fid- deċiżjoni tal-vertenza odjerna. Għaldaqstant dan l-aggravju wkoll mhux ġustifikat u għandu jiġi miċħud. Ir-raba' aggravju: l-ewwel Qorti għamlet interpretazzjoni żbaljata fir- rigward ta' professjonalità fl-armar tas-sottomissjoni nuqqas ta' Is-soċjetà appellanta tispjega li l-aħħar aggravju tagħha huwa rigward l- interpretazzjoni żbaljata tal-ewwel Qorti tas-sottomissjoni tagħha li s-soċjetà appellata wriet nuqqas ta' professjonalità fl-armar. Dan peress li l-ewwel Qorti interpretat is-sottomissjoni tagħha bħala intiża sabiex teżoneraha mill-allegat obbligu ta' ħlas. Min-naħa tagħha s-soċjetà appellanta kienet ressqet diversi provi li kollha wrew li s-soċjetà appellata kienet naqset milli teżegwixxi dak Min-naħa tagħha s-soċjetà appellata tissottometti li dan l-aggravju jirrepeti l-ewwel u t-tielet aggravji dwar l-apprezzament tal-provi. Tirrileva li s- soċjetà appellata fl-ebda ħin qabel ma ġew intavolati l-proċeduri odjerni ma Qrati tal-Ġustizzja Paġna 15 minn 17 Appell Inferjuri Numru 131/2016/1 LM kienet ilmentat dwar is-servizz provdut, u l-provi kollha kienu juru li dan is- servizz ma kienx ingħata ħażin. L-ewwel Qorti osservat li mill-provi li tressqu, u hawnhekk tagħmel riferiment partikolari għal Facebook post, kien jidher li s-soċjetà appellanta kienet kuntenta bis-servizz li ngħatat mis-soċjetà appellata. Dan b'eċċezzjoni ta' xi diżgwid dwar l-armar tat-tinda u l-qies tal-palk, liema kwistjonijiet tosserva kienu ġew riżolti qabel l-avveniment. Din il-Qorti tikkondividi l-ħsieb tal-ewwel Qorti. Tqis ukoll li s-soċjetà appellanta ma ressqet l-ebda prova sabiex tissostanzja l-allegazzjonijiet tagħha li s-servizz mogħti mis-soċjetà appellata ma kienx wieħed sodisfaċenti. Min-naħa tagħha s-soċjetà appellata ressqet diversi xhieda sabiex turi li ma kien hemm l-ebda problema bis-servizz li hija rrendiet lis-soċjetà appellanta. Hawnhekk din il-Qorti tixtieq tagħmel riferiment għall-affidavit11 ta' Ivan Knight ix-xhud filwaqt li jagħti rendikont tal-andament ta' dik is- serata, fl-ebda ħin ma jsemmi li kien hemm xi ntopp attribwibbli lis-soċjetà Għal dak li jirrigwarda l-użu tal-palk, huwa jirrileva li l-Yada Dance Company m'għamlux użu minnu stante li kien imxarrab riżultat tal-umdità. B'hekk l-art tiegħu kienet tiżloq u ma kinitx tajba sabiex jiżfnu fuqha. proprju għalhekk li huma għażlu li jagħmlu użu mill-art tal-konkos fejn il-palk. Għaldaqstant din il-Qorti tqis li dan l-aħħar aggravju wkoll mhux ġustifikat u tiċħdu. Qrati tal-Ġustizzja Paġna 16 minn 17 Appell Inferjuri Numru 131/2016/1 LM Decide Għar-raġunijiet premessi l-Qorti tiddeċiedi dwar l-appell tas-soċjetà appellanta billi tiċħdu, filwaqt li tikkonferma s-sentenza appellata fl-intier tagħha. L-ispejjeż taż-żewġ istanzi huma a karigu tas-soċjetà appellanta. Onor. Dr Lawrence ‘Scardino LL.D. Imħallef Rosemarie Scicluna Bugeja Deputat Reġistratur Qrati tal-Ġustizzja Paġna 17 minn 17